Diari Oficial de la Generalitat Valenciana


Sumari del DOGV 4786, del 30-06-2004 (2004/6434)

RESOLUCIÓ de 3 de juny de 2004, de la Direcció General d'Energia de la Conselleria d'Infrastructures i Transport, per la qual s'aprova el projecte d'execució de la línia 132 kV, canvi a dúplex de la línia 132kW: Gandia-el Verger (de suport 32 a la ST el Verger); Gandia-Oliva-el Verger (entrada/eixida ST Oliva); el Verger-Teulada-Benidorm (de la ST el Verger a la ST Teulada); i Xàbia-el Verger-Teulada (entrada/eixida ST Xàbia) en les províncies de València i Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4786

Data del DOGV
:   30-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6434


Data del document
:   03-06-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benidorm
    * Gandia
    * Teulada
    * Oliva
    * Verger, el
    * Xàbia
    * subministrament d'energia elèctrica

RESOLUCIÓ de 3 de juny de 2004, de la Direcció General d'Energia de la Conselleria d'Infrastructures i Transport, per la qual s'aprova el projecte d'execució de la línia 132 kV, canvi a dúplex de la línia 132kW: Gandia-el Verger (de suport 32 a la ST el Verger); Gandia-Oliva-el Verger (entrada/eixida ST Oliva); el Verger-Teulada-Benidorm (de la ST el Verger a la ST Teulada); i Xàbia-el Verger-Teulada (entrada/eixida ST Xàbia) en les províncies de València i Alacant. [2004/E6434]
  
Vistos els escrits presentats per Iberdrola Distribución Eléctrica, SAU, davant de les unitats territorials de València i Alacant, amb dates 28.11.2003 i 27.11.2003, respectivament, en què sol·licita que se li concedisca l'aprovació del projecte d'execució per al canvi del conductor actual, tipus Hen, per un dúplex Hawk, dos conductors per fase d'Al-Ac de secció 281,1 mm2 tipus LA-280, des de la ST Oliva a la ST Teulada incloent les alimentacions a la ST el Verger i ST Xàbia, d'acord amb el que establix l'article 42 del Reial Decret 1.955/2000, d'1 de desembre.
  
Vist el projecte tècnic per a l'execució del canvi de conductor sol·licitat, firmat per l'enginyer industrial Javier Arroyo Caballero, visat pel Col·legi Oficial d'Enginyers Industrials de la Comunitat Valenciana, el 26 de novembre de 2003.
  
Vist que en el projecte citat es diferencien els tres trams següents, 1r tram: de la ST Oliva a la ST el Verger, 2n tram: de la ST el Verger a la ST Teulada i 3r tram: entrada/eixida en la ST Xàbia, i la potència màxima a transportar és de 262 MVA.
  
Vist l'article 123 del Reial Decret 1.955/2000, que no procedix l'atorgament de nova autorització administrativa de la línia, ja que no han variat els traçats d'estes atorgades en el seu dia.
  
Atés que el projecte ha sigut firmat per tècnic competent i visat pel col·legi oficial corresponent.
  
Atés que no resulten necessaris els condicionats de les distintes administracions, organismes o empreses de servici públic o de servicis d'interés general, atés que es mantindran les mateixes distàncies, o superiors, previstes en el projecte original.
  
Vist que els òrgans instructors de l'expedient han informat favorablement la sol·licitud d'autorització del projecte d'execució.
  
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.
  
Atés que d'acord amb el projecte presentat la finalitat de l'ampliació sol·licitada és satisfer les necessitats de demanda d'energia en les zones descrites de les províncies de València i Alacant, amb garanties de seguretat i regularitat, i facilitar les operacions d'explotació i manteniment.
  
Atés que d'acord amb la normativa autonòmica d'aplicació, la competència per a resoldre correspon a la Direcció General d'Energia.
  
Esta Direcció General d'Energia, resol:
  
Únic
  
Atorgar a Iberdrola Distribución Eléctrica, SAU, l'aprovació del projecte d'execució de la línia 132 kV, canvi a dúplex de la línia 132kW: Gandia-el Verger (de suport 32 a la ST el Verger); Gandia-Oliva-el Verger (entrada/eixida ST Oliva); el Verger-Teulada-Benidorm (de la ST el Verger a la ST Teulada); i Xàbia-el Verger-Teulada (entrada/eixida ST Xàbia) en les províncies de València i Alacant, per mitjà de la substitució del conductor actual, tipus Hen, per un dúplex Hawk, format per dos conductors per fase d'Al-Ac tipus LA-280.
  
La present resolució queda sotmesa a les condicions següents:
  
1. Les obres hauran de realitzar-se en el termini de dos mesos d'acord amb el projecte presentat amb les variacions que, si és procedent, se sol·liciten i autoritzen.
  
2. El titular donarà compte d'acabament de les obres a les unitats territorials d'Energia de València i Alacant i adjuntarà el certificat tècnic de final d'obra de la instal·lació corresponent a l'àmbit de cada una de les províncies.
  
3. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
La present resolució no és definitiva en via administrativa i contra esta podrà interposar-se recurs d'alçada davant del secretari autonòmic d'Infrastructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.